Covid-19-statistieke: Herstelkoers op 62,5% | Maroela Media
Suid-Afrika se bevestigde getal Covid-19-sterftes het teen Dinsdagaand op 7 257 gestaan nadat 190 nuwe gevalle bevestig is. Altesaam 11 sterftes is in die Oos-Kaap bevestig, 55 in Gauteng, 62 in KwaZulu-Natal, 49 in die Wes-Kaap en 13 in Noordwes.
Dr. Zweli Mkhize, minister van gesondheid, het gesê die land het tans 'n herstelkoers van 62,5% nadat 287 313 mense reeds van die virus herstel het.
Volgens die minister het die land nou 459 761 bevestigde Covid-19-gevalle. Altesaam 7 232 nuwe gevalle is bevestig.
Suid-Afrika het volgens die Europese Sentrum vir Siektevoorkoming in hierdie stadium een van die laagste sterftekoerse weens Covid-19. Die sterftekoers is die verhouding tussen bevestigde sterftes en bevestigde gevalle van 'n siekte. Tydens 'n uitbreking van 'n pandemie word die sterftekoers volgens die sentrum egter beskou as 'n swak aanduiding van die sterfterisiko van die siekte.
Suid-Afrika se sterftekoers staan in hierdie stadium op 1,5%, in vergelyking met lande soos Rusland (1,6%), Indië (2,3%), die VSA (3,5%) en Brasilië (3,6%). Wêreldwyd staan die sterftekoers weens Covid-19 op 4,1%.
As daar wêreldwyd na sterftes gekyk word, is die meeste sterftes in Indië, Brasilië, die VSA en Mexiko.
Suid-Afrika het teen Dinsdagaand meer as 2,8 miljoen toetse vir Covid-19 gedoen.
Die ANC komuniste weet nie wat in hulle lsnd aan gaan nie wat n sirkus
Hoe word herstel syfer gemeet as toetse nie weer gedoen word nie? Hoe word infeksies gemeet as jy nie mag toets sonder simptome nie?
Die berig is foutief. Suid Afrika is slegs 17de of die lys van sterftes en dus is ons nie in die toptien nie.
"As daar wêreldwyd na sterftes gekyk word, is die meeste sterftes in Indië, Brasilië, die VSA en Mexiko. Suid-Afrika is ook in die toptien wat die meeste sterftes betref."
Hierdie "nuwe normaal" pla my. Is dít hoe dinge nou vir altyd/PERMANENT gaan lyk: -almal moet maskers dra -Strande gesluit -Gimnasiums gesluit Restaurante bankrot -Gastehuise en vakansieoorde toe -Skole half oop half toe -Meeste interprovinsiale reise verbode -Internasionale reis uiters beperk -Sigarette en drank NOOIT meer te koop nie Die bogenoemde toestand is seker reg vir 'n paar maande of hoogstens 'n jaar, MAAR ek kry al hoe meer die indruk dat dit is hoe die lewe van nou af vir ALTYD gaan lyk. Ek weet party beperkings geld net in SA, maar lockdown het negatiewe gevolge in ander lande… Lees meer »
Wonder net wat geword het van al daai toetse wat langs die pad opgetel was en dan die lot wat ge Hi-Jack was? is dit ook nog deel van die beweerde syfers? Dan is daar nog steeds 549 wat krities erens in hospitale is, die mense is nou al weke op die stats, is dit dan net nuwe gevalle wat dadelik tot sterwe kom?